REPUBLIKA HRVATSKA

KRAPINSKO-ZAGORSKA ŽUPANIJA

OPĆINA STUBIČKE TOPLICE

NAČELNIK

KLASA: 400-08/17-01/18

URBROJ: 2113/03-03-17-1

Stubičke Toplice, 06.09.2017.

Na temelju članka 30. Zakona o komunalnom gospodarstvu (Narodne novine br. 36/95, 109/95, 21/96, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 49/11, 84/11, 90/11, 144/12, 94/13, 153/13, 147/14 i 36/15) i članka 46. st. 2. t. 3. Statuta Općine Stubičke Toplice (Službeni glasnik Krapinsko-zagorske županije br. 16/09 i 09/13) načelnik Općine Stubičke Toplice donosi sljedeću

ODLUKU O UTVRĐIVANJU PRIJEDLOGA

IZVJEŠĆA O IZVRŠENJU PROGRAMA GRADNJE OBJEKATA I UREĐAJA KOMUNALNE INFRASTRUKTURE NA PODRUČJU OPĆINE STUBIČKE TOPLICE ZA RAZDOBLJE OD 01. SIJEČNJA DO 30. LIPNJA 2017. GODINE

Članak 1.

Programom gradnje objekata i uređaja komunalne infrastrukture na području Općine Stubičke Toplice za 2017. godinu bila je određena gradnja objekata i uređaja komunalne infrastrukture i to za:

-	javne površine,

-	nerazvrstane ceste,

-	groblje,

-	javnu rasvjetu,

-	opskrbu pitkom vodom,

-	odvodnju atmosferskih voda,

-	održavanje čistoće.

Članak 2.

Tablica koja sadrži opis poslova s planiranim troškovima po Proračunu Općine Stubičke Toplice za 2017. godinu i iskazom potrošenih financijskih sredstava za gradnju pojedinih objekata i uređaja komunalne infrastrukture u razdoblju od 01. siječnja do 30. lipnja 2017. godine, sastavni je dio i prilog ovog Izvješća.

OPIS I OPSEG IZVRŠENIH POSLOVA GRADNJE INFRASTRUKTURE

I.	JAVNE POVRŠINE

1.	Za izgradnju javnih površina nije bilo utrošenih sredstava.

II.	NERAZVRSTANE CESTE

1.	Za asfaltiranje nerazvrstanih cesta odvojak Ulice Lj. B. Đalskog prema kbr. 89 i naselje Pila od kbr. 69/H do 69/F na izradu troškovnika za pojačano održavanje utrošena su sredstva u iznosu od 3.312,50 kuna.

2.	Za izgradnju ceste DPU “Zeleni gaj” na plaćanje vodnog doprinosa utrošena su sredstva u iznosu od 181,22 kuna.

3.	Za rekonstrukciju prometne površine za poboljšanje sigurnosti prometa u Ulici Vladimira Nazora na izradu geodetskog elaborate i tehničke dokumentacije utrošena su sredstva u iznosu od 43.500,00 kuna.

4.	Za izgradnju nerazvrstane ceste “dio Strmečke ceste prema groblju” na plaćanje vodnog doprinosa utrošena su sredstva u iznosu od 3.965,88 kuna.

III.	GROBLJE

1.	Za isgradnju groblja “Strmec Stubički” na plaćanje vodnog doprinosa utrošena su sredstva u iznosu od 15.504,79 kuna.

IV.	JAVNA RASVJETA

Za izgradnju javne rasvjete u naselju Podgaj – uz k.č.br 3309 k.o. Donja Stubica utrošena su sredstva u iznosu od 71.137,50 kuna.

Za izgradnju javne rasvjete u Ulici Žrtava Seljačke bune - uz k.č.br. 2807/1 k.o. Donja Stubica utrošena su sredstva u iznosu od 5.151,25 kuna.

Za izgradnju javne rasvjete u Zagorskoj ulici- uz k.č.br. 1495/2 k.o. Strmec Stubički utrošena su sredstva u iznosu od 6.655,00 kuna.

V.	OPSKRBA PITKOM VODOM

1.	Za ugradnju nadzemnog hidranta u naselju Strmec Stubički utrošena su sredstva u iznosu 10.750,00 kuna.

VI.	ODVODNJA I PROČIŠĆAVANJE OTPADNIH VODA

Za izgradnju kanala oborinske odvodnje, prema zahtjevima mjesnih odbora, utrošena su sredstva u iznosu od 50.153,75 kuna.

VII.	ODRŽAVANJE ČISTOĆE

1.	Za održavanje čistoće nije bilo utrošenih sredstava.

Članak 3.

Izvješće o izvršenju Programa gradnje objekata i uređaja komunalne infrastrukture na području Općine Stubičke Toplice za razdoblje od 01. siječnja do 30. lipnja 2017. godine objaviti će se u “Službenom glasniku Krapinsko-zagorske županije”, a stupa na snagu u roku od osam dana od dana objave.

Članak 4.

Odluka se upućuje Općinskom vijeću Općine Stubičke Toplice na donošenje.

OPĆINSKI NAČELNIK

Josip Beljak, dipl.ing.agr.

DOSTAVITI:

Općinsko vijeće Općine Stubičke Toplice

Arhiva, ovdje